Eve Oja

thumb
Eve Oja (10 Oktober 1948 – 27 Januari 2019) nya pakar matematik Estonia ti bespesyel dalam bidang analisis befungsyen. Iya nyadi profesor di Universiti Tartu.

Pengidup tumu enggau pelajar
Oja ada di Tallinn lalu belajar di Universiti Negeri Tartu (kemaya tu Universiti Tartu), nembuka pelajar ba renggat sarjana muda dalam taun 1972 lalu bulih gelar doktor (Cand.Sc.) dalam taun 1975. Disertasyen iya, Безусловные шаудеровы разложения в локально выпуклых пространствах (Unconditional Schauder decompositions in locally convex spaces) dikemataka Gunnar Kangro.

Pengawa
Oja kala begawa di Universiti Tartu kenyau taun 1975, lalu bisi ngajar setaun (1977-78) di Mali, enggau setaun agi (1980-81) ngaga pansik pascadoktoral ba Universiti Aix-Marseille di Peranchis. Iya kala mangku pengawa beberapa penggal nyadi ketuai Institut Matematik Tulin ba universiti nya, lalu ari taun 2009-15 iya nyadi ketuai Sekula Matematik enggau Statistik Estonia.

Iya nyadi tuai editor jurnal matematik Acta et Commentationes Universitatis Tartuensis de Mathematica kenyau taun 1998.

Kelala
Oja dipilih nyadi kaban Akademi Sains Estonia dalam taun 2010. Iya mega kala nyadi kaban Akademi Sains enggau Seni Eropah.

Pemidang
Oja midang kena 27 Januari 2019.

Kereban sanding

Kategori:Pengada 1948
Kategori:Pemati 2019
Kategori:Pakar matematik Estonia